**PELASTAJA-ENSIHOITAJATUTKINTO, 2021–2023, PK 45**

Lue huolellisesti tämä ohje. Haku alkaa 1.1.2021, jolloin tarvittava hakulomake on noudettavissa netistä osoitteesta [www.hel.fi/pel](file:///C%3A%5CUsers%5Cwaitima%5CAppData%5CLocal%5CMicrosoft%5CWindows%5CINetCache%5CContent.Outlook%5C7O1H7UCK%5Cwww.hel.fi%5Cpel). Postita täytetty hakulomake liitteineen 31.1.2021 mennessä osoittee­seen:

 HELSINGIN KAUPUNKI

 Pelastuslaitos/Osaamiskeskus

 PL 112

 00099 HELSINGIN KAUPUNKI

 Laita kirjekuoreen merkintä: "Hakemus Pelastuskouluun".

 **Hakemusta ei voi toimittaa sähköpostilla tai henkilökohtaisesti tuomalla.**

 Myöhässä tulleita hakemuksia ei huomioida. Huomioi mahdolliset viiveet postin kulussa ja lähetä hakemuksesi hyvissä ajoin.

Tullaksesi huomioiduksi hakuprosessissa, tulee hakulomakkeen yhteydessä toimittaa **kaikki pakolliset liitteet** sekä liitteet työkokemuksesta ja erityisosaamisesta lisäpisteiden saamiseksi.

Jos hakija ei hänestä riippumattomista syistä kykene toimittamaan kaikkia

liitteitä hakuajan päättymiseen mennessä, tulee hänen sopia menettelytavasta

erikseen ottamalla yhteyttä Pelastuskoulun kansliaan (puh. 09 310 31251,

pelastuskoulu.kanslia@hel.fi).

**Pakollisia liitteitä** ovat;

* Hakukelpoisuuden osoittavat opiskelutodistuksien jäljennökset
	+ Keskiarvo merkitään ohjeen mukaisesti laskettuna hakulomakkeeseen
* Ajokorttijäljennös
* Jäljennös asevelvollisuuden suorittamisen osoittavasta dokumentista
* Katso hakuohjeen kohta 2.6.

Työkokemuksen ja erityisosaamisen lisäpisteiden saamiseksi hakijan on lisäksi liitettävä hakemukseensa kopiot mahdollisista:

* Työtodistuksista
	+ Työkokemus merkitään ohjeen mukaisesti laskettuna hakulomakkeeseen
* Terveydenhuollon tutkinnosta
* Sukeltajapätevyydestä
* Merenkulun pätevyyskirjoista
* Kielitutkintojen todistuksista

 **Hakemukseen ei liitetä muita dokumentteja.**

Varaa itsellesi testausaika fyysisen toimintakyvyn testiin. Aika tulee varata puhelimitse numeroista 09 310 30027 (Jorma Katajisalo) tai 09 310 30028 (Tiia Reima) seuraa­vina aikoina:

 torstaina 18.2.2021 klo 09:00 – 13:00

perjantaina 19.2.2021 klo 09:00 – 13:00

 Huomioithan että ilmoittautumispäivinä on puhelinruuhkaa.

 Fyysisen toimintakyvyn testit järjestetään seuraavasti:

Lihaskunto- uinti- ja fobiatestit (korkean- ja ahtaanpaikan testit)

 Tiistaina 23.2.2021 tai keskiviikkona 24.2.2021 klo 8:00 – 19:00 välisenä aikana

 Haagan pelastusasema, Vanha Turunmaantie 2B, 00320 Helsinki

 Testit alkavat tunnin välein ja suoritetaan 8-10 hengen ryhmissä.

 Testeihin kuluu aikaa yhteensä noin 2½ tuntia/ryhmä.

 Testeihin ilmoittautumisen yhteydessä saat tarkemmat ohjeet testeihin saapumisesta.

 Cooperin testi:

 Perjantaina 26.2.2021 klo 10:00 – 13:00 välisenä aikana

 Myllypuron Liikuntamylly, Myllypurontie 1

 Ryhmittäin puolen tunnin välein n. 15 hlöä /ryhmä

Cooperin testiin hyväksytään vain hakijat, jotka ovat suoriutuneet hyväksytysti fobia-, lihaskunto- ja uintitesteistä

 Testausta valvovat pelastuslaitoksen liikunnanohjaajat. Tutustu tarkasti suoritusohjeisiin. Ennen testausta hakija on velvollinen täyttämään terveystietolomakkeen.

 Maksa ennen ensimmäistä testiä testausmaksu 35 euroa (sis. ALV). **Ota kuitti mukaasi!** Tili: FI7217453000 1361 11 saaja: Helsingin Pelastuskoulun oppilaat ry. Viesti: Testausmaksu PK45.

 Fyysisten testien jälkeen vaiheeseen III valitut hakijat ilmoitetaan sähköpostitse maanantaina 1.3.2021 Vaiheen III henkilökohtaiset haastattelut järjestetään 3.- 11.3.2021. Haastatteluun varattu aikaa noin ½h / hakija. Haastattelijoina ovat pelastuslaitoksen ja Pelastuskoulun edustajat. Haastatteluajat ja –paikka ilmoitetaan hakijoille sähköpostitse.

 Tiedot vaiheen III **psyykkisen soveltuvuuden arviointiin** päässeistä ja jatko-ohjeet toimitetaan sähköpostitse 12.3.2021**.** Soveltuvuustutkimusten joukkokokeet järjestetään 15.-18.3.2021. Ryhmäkeskustelut ja haastattelut järjestetään ajalla 22.-23.3.2021, 25.-26.3.2021 ja 29.-30.3.2021. Soveltuvuusarviointi on hakijalle maksuton ja se on voimassa kaksi vuotta.

 Henkilökohtaiset haastattelut ja soveltuvuusarvioinnit järjestetään Clarion Hotellissa (Tyynenmerenkatu 2). Koulu varaa mahdollisuuden testiaikojen ja –paikkojen muutoksiin pandemiatilanteen äkillisten muutosten vuoksi. Muutoksista ilmoitetaan hakijoille sähköpostitse ensi tilassa. Tarkempi kuvaus hakuprosessin vaiheista on kuvattu tämän ohjeen kohdissa 3-7.

**PELASTAJA-ENSIHOITAJATUTKINNON**

**VALINTAPERUSTEET**

1

YLEISET VALINTAMÄÄRÄYKSET

1.1 Jokaisen valittavan hakijan on täytettävä kohdan 2 muodol­liset pää­syvaatimuk­set.

1.2 Lukion ja ammatillisen tutkinnon suorittaneita vali­taan kurssille samassa suhtees­sa kuin heitä on hakijoiden joukossa. Molemmat em. tutkinnot suoritta­nut hakija huomi­oidaan molemmissa ryhmissä.

1.3 Hakijoita, jotka ovat jo suorittaneet pelastustoimen pelastajatutkinnon (90op/1,5v) ei oteta koulutukseen.

2

MUODOLLISET PÄÄSYVAATIMUKSET

Kurssille voidaan ottaa oppilaaksi henkilö,

2.1 joka on rehellinen ja nuhteeton suomen- tai ruotsinkielen­taitoinen ja

* *Pelastuskoulun opetuskielenä ja Helsingin kaupungin pelastuslaitoksen operatiivisena toimintakielenä on suomi.*
* *Riittävän kielitaidon varmistamiseksi fyysisen toimintakykytestin hyväksytysti suorittanut hakija voidaan ohjata kielitestiin ennen psyykkiseen soveltuvuusarviointiin kutsumista.*

 *Kielitesti on hakijalle maksuton*

* 1. joka on hakuajan päättymiseen mennessä täyttänyt 18 vuotta, mutta ei 34 ikävuotta ja

2.3 jolla on hakuajan päättymiseen mennessä suoritettuna jokin seuraavista:

* lukion päättötodistus
* International Baccalaureate-, Reifeprüfung- tai European Baccalaureate -tutkinto
* opistoasteen tai ammatillisen korkea-asteen tutkinto
* ammatillisesta koulutuksesta annetussa laissa (630/98) tarkoitettu ammatillisessa peruskoulutuksessa suoritettu, laajuudeltaan vähintään kolmivuotinen ammatillinen perustutkinto tai sitä vastaava aikaisempi tutkinto
* nuorisoasteen koulutuksen ja ammattikorkeakoulujen kokeilusta annetussa laissa (391/91) tarkoitetut vähintään kolmivuotiset yhdistelmäopinnot
* ammatillisesta aikuiskoulutuksesta annetussa laissa (631/98) tarkoitettu laajuudeltaan vähintään kolmivuotinen ammatillinen perustutkinto, ammatti- tai erikoisammattitutkinto tai niitä vastaava aiempi tutkinto

2.4 jolla on voimassa oleva BC-ajokortti \* ja

2.5 joka selviytyy kohdissa 3. - 6. esitetyistä karsivalla pe­riaatteella toteutettavista valin­takokeista ja

2.6 miespuolisilla hakijoilla asevelvollisuus suoritettuna ennen kurssin alkua,

* *asevelvollisuuden suorittamisella tarkoitetaan varusmies- tai siviilipalvelun suorittamista tai sotilasviranomaisen myöntämää pysyvää vapautusta*.

\* Hakija pääsee valintakokeisiin, vaikkei hän olisikaan suo­rittanut kohdassa 2.4 mainit­tua ajokortin C-osaa. Voimassa oleva BC- ajokortti on esitettävä kurssin alkaessa.

*Suomessa tuli voimaan 10.9.2009 ns. raskaan liikenteen ammattikuljettajadirektiivi, jossa määritellään ammattimaisessa kaupallisessa liikenteessä toimivien kuljettajien koulutusvaatimukset. Pelastajatutkinnon hakijoille riittää kuitenkin edellisestä poiketen C -luokan kortin suorittaminen (EI C1 –luokka). C -luokan ajo-opetukseen pääsy edellyttää sitä, että B -luokan tutkinto on valmis. Koulutustarjonnassa on tapahtunut muutoksia 10.9.2009 jälkeen, joten suosittelemme, että pelastajakoulutuksesta kiinnostuneet hakijat ottavat välittömästi yhteyden autokouluihin ja tarkistavat C-luokan ajoneuvon koulutustarjonnan*.

***Alle 21 vuotias henkilö pääsee ajamaan C -luokan ajokorttia, kun hänellä on pelastusalan oppilaitoksen antama todistus siitä, että hänet on hyväksytty pelastusalan koulutukseen, jossa edellytetään C -luokan ajokorttia.***

3

VALINTAKOKEEN I-VAIHE:

FYYSINEN TOIMINTAKYKY JA FOBIATESTIT

 Hakijan tulee selvästi saavuttaa asetetut minimisuoritus­vaatimukset kaikissa testeissä eikä hänellä saa ilme­tä pelastajan työssä haitallisia fobioita.

|  |  |
| --- | --- |
| **Osasuoritus** | **Minimivaatimus** |
| Penkkipunnerrus | 45 kg / 60 s / 25 krt |
| Istumaan nousu | 34 kr t/ 60 s |
| Käsinkohonta (vastaote) | 6 krt |
| Jalkakyykky | 45 kg / 60 s / 23 krt |

|  |  |
| --- | --- |
| Cooperin juoksu­testi (12 min) | 2800 m |

 Uintitaito ja esineen noutaminen vedestä (hyväksytty - hylätty)

 Uinnissa vaatimuksena on 200 metriä 4 minuuttia 45 sekuntia.

 Uintitaitotestissä uimalasit on sallittu. Selkäuinti on kielletty.

 Suorituksen tulee olla yhtäjaksoinen, päädyssä tai köysissä lepääminen on kielletty.

Esineen poiminta sukeltaen n. 2 metrin syvyydestä. Uimalasien tai perusvälineiden (räpylät ja maski) käyttö on sukellustestissä kielletty.

Tarkemmat suoritusohjeet ja videot lihaskuntotestien mallisuorituksista löytyvät Pelastusopiston sivuilta [Kuntotestit](http://www.pelastusopisto.fi/fi/tule_opiskelemaan/kuntotestit)

Fobiatestit

Korkeanpaikan ja ahtaanpaikan kammo

4

VALINTAKOKEEN II-VAIHE:

KOULUMENESTYKSEN, TYÖKOKEMUKSEN, ERINOMAISEN FYYSISEN KUNNON JA

ERIKOISOSAAMISEN HUOMIOIMI­NEN

 Hakijalle annetaan pisteitä osa-alueilta 4.1 - 4.3 ja saa­dut pis­teet lasketaan yhteen. Hakijoita käsitellään kes­kiasteen koulu­tuksen perusteella (ylioppilas - ammatillinen tutkin­to) kahtena eri ryhmänä.

4.1

Koulumenestys (todistuksen numerot)

* Ylioppilastutkinnon suorittaneet käyttävät lukion päättötodistusta ja muun hakukelpoisuuteen oikeuttavan tutkinnon suorittaneet oppilaitoksensa päättötodistusta.
* Jos hakija on suorittanut useita hakukelpoisuuteen oikeuttavia tutkintoja, tulee hänen käyttää hakemuksessaan ylintä todistusta ja jos tutkinnot ovat saman tasoisia, viimeksi suoritettua.
* Jos tutkintotodistuksessa on ilmoitettu keskiarvo, käytetään sitä.
* Jos keskiarvoa ei ole ilmoitettu, mutta eri arvosanojen opetusajat/opintopisteet on ilmoitettu todistuksessa, lasketaan todistuksesta kaikkien arvosanojen opetusajalla/opintopisteillä painotettu keskiarvo, ja käytetään sitä.
	+ **Painotettu keskiarvo lasketaan kertomalla kukin tutkintotodistuksessa ilmoitettu arvosana kyseisen aineen opetusajalla/opintopisteillä. Näin saadut tulokset lasketaan yhteen ja jaetaan kokonaisopetusajalla/opintopisteillä**.
* Ellei todistuksessa ole ilmoitettu keskiarvoa eikä arvosanojen opetusaikoja, lasketaan todistuksen arvosanoista matemaattinen keskiarvo, ja käytetään sitä.
* Keskiarvot lasketaan 0,01:n tarkkuudella.

 4.1.1

Kaikkien aineiden keskiarvo

|  |  |  |  |
| --- | --- | --- | --- |
| **Arvosana-asteikko** **5 - 10** | **Arvosana-asteikko** **1 – 5**  | **Arvosana-asteikko** **1 – 3** | **Pisteet** |
| 6,10 – 6,54 | 2,10 – 2,44 | 1,26 – 1,46 | **1** |
| 6,55 – 7,04 | 2,45 – 2,84 | 1,47 – 1,70 | **2** |
| 7,05 – 7,54 | 2,85 – 3,24 | 1,71 – 1,94 | **3** |
| 7,55 – 8,04 | 3,25 – 3,64 | 1,95 – 2,18 | **4** |
| 8,05 – 8,54 | 3,65 – 4,04 | 2,19 – 2,42 | **5** |
| 8,55 – 9,04 | 4,05 – 4,44 | 2,43 – 2,66 | **6** |
| 9,05 –  | 4,45 –  | 2,67 –  | **7** |

4.2

Työkokemus

 Hakija saa pisteitä työ- tai virkasuhteisesta työkokemuksesta, joka tulee osoittaa

asianmukaisilla työtodistuksilla seuraavin edellytyksin

* Työskentelyn on pitänyt olla kokopäivätoimista (säännöllinen työaika vähintään 35 tuntia/viikko)
* Yksittäisen työsuhteen kesto tulee olla vähintään kaksi kuukautta pitkä.
* Työn päätoimisuuden tulee selvästi ilmetä työtodistuksesta tullakseen huomioiduksi.

 Työkokemuksen yhteispituus 1 vuotta 1 pist.

 2 vuotta 2 "

 5 vuotta tai enemmän 3 "

4.3

Erikoisosaaminen

 Hakijalle voidaan myöntää pisteitä pelastajan ammattia tu­kevien alueiden osaa­mises­ta. Hakija voi saada pis­tei­tä kai­kil­ta eri­koisosaamisen alueilta. Kohtaa 4.3.2 lukuun ottamatta hakemukseen on liitettävä jäljennökset ao. todis­tuksista.

4.3.1

Terveydenhuollon ammattihenkilöstö

Hakija on suorittanut ensihoitaja AMK tai sairaanhoitaja AMK- 3 pist.
 tai sairaanhoitajan opistoast. tutkinnon ja on suorittanut hoitotason
 ensihoitoon suuntaavan vähintään 30 opintopisteen laajuisen opintokokonaisuu-
 den.

Hakija on suorittanut kätilön AMK, terveydenhoitajan AMK,                       2 pist.

kätilön opistoast., terveydenhoitajan opistoasteen tai lähihoitajan

ensihoidon koulutusohjelma tutkinnon

Hakija on suorittanut muun lähihoitajan, lääkintävahtimestari-                   1 pist.

sairaankuljettajan, perushoitajan tai apuhoitajan tutkinnon

Sosiaali- ja terveysministeriön asetus ensihoitopalvelusta, terveydenhuoltolain (1326/2010) 41 ja 46 §:n nojalla: 8 § ensihoitopalvelun yksiköt ja henkilöstö, määrittämien kelpoisuusehtojen mukaisten tutkintojen hyödynnettävyys pelastuslaitoksen tehtävissä.

4.3.2

Erinomainen fyysinen toimintakyky

 Hakija saavuttaa fyysisen toimintakyvyn testin osates­teissä alla mainitut

 kuntoa osoitta­vat rajat:

|  |  |  |  |
| --- | --- | --- | --- |
| **Osasuoritus** | **minimi** | **+0,125 p** | **+0,25 p** |
| Penkkipunnerrus 45kg / 60s | 25 krt | 30 krt | 38 krt |
| Istumaan nousu 60s | 34 krt | 43 krt | 48 krt |
| Käsinkohonta (vastaote) | 6 krt | 10 krt | 14 krt |
| Jalkakyykky 45kg / 60s | 23 krt | 30 krt | 34 krt |

 Yhteispisteet pyöristetään 0,25 pisteen tarkkuudella. Pyöristys tapahtuu alaspäin.

|  |  |  |  |
| --- | --- | --- | --- |
| Cooperin juoksutesti | 2800 m minimi | 2950 m / 0,5 pist. | 3100 m / 1 pist. |

4.3.3

Vesisukelluskelpoisuus

 Hakijalla on kelpoisuus pelastuslaitoksen vesisukellustehtäviin.

 Kelpoisuuden antavat:

 puolustusvoimien sukeltajakurssi sekä ammattisukeltajatutkinnot

 2 pist.

4.3.4

Veneenkuljetuskelpoisuus

Hakijalla on Liikenteen turvallisuusviraston myöntämä laivaväestä ja aluksen turvallisuusjohtamisesta annetussa laissa (1687/2009) sekä aluksen miehityksestä ja laivaväen pätevyydestä annetussa asetuksessa (1797/2009) määritetty pätevyyskirja

Kotimaanliikenteen laivuri 2 pist.

Kuljettaja 1 pist.

4.3.5

Raskaiden tai erikoisajoneuvojen kuljettamisoikeus

 Hakijalla on ajokorttiluokka D tai CE 1 pist.

4.3.6

Molempien kotimaisten kielien hyvä taito

Toisen kielen ollessa äidinkieli, toisen osaaminen yleisen kielikokeen taso 3 tai parempi

 1 pist.

4.3.7

Muu kielitaito

Muiden kuin kotimaisten kielten yleisellä kielikokeella osoitettu osaaminen,

taso 3 tai parempi.

 1 pist.

5

VALINTAKOKEEN III-VAIHE: PSYYKKINEN SOVELTUVUUS

 Valintakokeen kolmanteen vaiheeseen otetaan hakijaryhmien suhteessa valintavai­heessa II saatujen pisteiden perusteella noin nelinkertainen määrä hakijoita kuin mitä on lopullisia oppilaspaikkoja.

 Soveltuvuuden arvioinnin ensimmäinen vaihe on henkilökohtainen haastattelu (ajalla 3.- 11.3.21), jonka perusteella valitaan psyykkisen soveltuvuuden arviointiin noin kaksinkertainen määrä hakijoita kuin mitä on lopullisia oppilaspaikkoja. Haastattelijoina pelastuslaitoksen ja Pelastuskoulun edustajat (valintaryhmä).

 Psyykkisen soveltuvuustutkimusten joukkokokeet järjestetään 15.-18.3.2021. Ryhmäkeskustelut ja haastattelut järjestetään ajalla 22.-23.3.2021, 25.-26.3.2021 ja 29.-30.3.2021.

 Psyykkisen soveltuvuusarvioinnin ja haastatteluiden perusteella valintaryhmä tekee päätöksen valintakokeen viimeiseen vaiheeseen valittavista sekä maksimissaan kolmelle varasijalle valituista.

 Jos hakija on aiemmin osallistunut psyykkiseen soveltuvuusarviointiin, on testaustulos voimassa kaksi vuotta, eikä hakijaa testata tänä aikana uudelleen.

6

VALINTAKOKEEN IV-VAIHE: TERVEYSTARKASTUS JA TURVALLISUUSSELVITYS

 Valintakokeen III-vaiheen psyykkisen soveltuvuuden perus­teel­la lähetetään oppilas­paik­kamäärän mukainen hakijaryhmä Hel­singin kaupungin työterveyshuollon työterveys­lääkärin tar­kastukseen ja huumausainetestaukseen. Tarvittaessa tarkastettavien määrää lisätään varasijoitetuilla. Opiskelijaksi hyväksytyn tulee myös olla tietoinen siitä, että tartuntatautilaki velvoittaa jo pakollisten työssäoppimisjaksojen aikana työnantajaa huolehtimaan siitä, että tartuntataudeille alttiiden, riskiryhmään kuuluvien henkilöiden kanssa työskentelevien opiskelijoiden rokotussuoja on kunnossa.

 Ennen lopullista valintaa vaaditaan valittaviksi esitetyiltä henkilöiltä suostumus turvallisuusselvityksen tekemiseen. Tarkemmat ohjeet menettelytavasta annetaan kyseisille henkilöille valintaprosessin edetessä. Valinta opiskelijaksi edellyttää, ettei hakijaa ole tuomittu tuomioistuimessa rikosoikeudellisesti rangaistavasta teosta.

7

LOPULLINEN VALINTA

 Valintakokeen IV-vaiheen läpäisseille ilmoitetaan lopullisesta valinnasta heti tulosten selvittyä, viimeistään heinä-elokuussa.

 Mahdolliset hakemiseen liittyvät tiedustelut Pelastuskoulun kanslian sähköpostiin: pelastuskoulu.kanslia@hel.fi.

 Pelastajakurssi 45 aloittaa opintonsa Helsingin Pelastuskoulussa 1.9.2021 klo 9.00

AIKATAULUTIIVISTELMÄ PK 45 HAKUPROSESSISTA

Hakuaika 1. – 31.1.2021

Fyysisen toimintakyvyn testauksen ajanvaraus 18. – 19.2.2021 klo 9.00 – 13.00

Fyysisen toimintakyvyn ja fobioiden testaus (lihaskunto ja uinti)

 23. tai 24.2.2021 klo 8.00 – 19.00

Fyysisen toimintakyvyn testaus (Cooperin testi) 26.2.2021 klo 10.00 – 13.00

Henkilökohtaiset haastattelut 3.- 11.3.2021

Psyykkisen soveltuvuuden arviointi

 Joukkokokeet 15.-18.3.2021

 Ryhmäkeskustelut ja haastattelut 22.-23.3.2021, 25.-26.3.2021 ja 29.-30.3.2021

Pelastajakurssi alkaa 1.9.2021

Tarkemmat ohjeet erivaiheista selviävät hakuohjeesta.

Hakuprosessi on monivaiheinen, koska kurssin hyväksytysti ja moitteettomasti suorittaneet

opiskelijat tullaan palkkaamaan Helsingin Pelastuslaitokselle palomies-ensihoitajiksi.